165 279 



Nordsøen ind i Kattegat til Anholt Knob og Schullz's Grund. Fra 1900 foreligger 

 der ingen Angivelser fra Nordsøen udfor Tyborøn, derimod var den ikke sjælden i 

 Limfjorden fra Juli til Begyndelsen af November. Der er saaledes maaske Mulighed 

 for, at den Optræden dér skyldes Opblomstring af Sporer fra del foregaaende Aar. 

 Sikkert er det dog ikke, da der desværre mangler et Par Prøver i Nordsøserien 

 fra August — September dette Aar, og ved Skagens Rev fandtes den i Begyndelsen 

 af August, omend meget sjælden. I Juli 1901 saa jeg den igen i Limfjorden udfor 

 Nykøbing. 



Medens Arten saaledes i Kattegat er en sjælden Gæst, der angiver Ind- 

 strømning af Nordsøvand, er det muligt, atden er endogenetisk i Limfjorden. 

 Den er en udpræget Varmtvandsform, hvis Blomstringstid er Sensommer og Høst; 

 den dannede ikke saa sjældent Hvilesporer i 1899 i Juli— September. 



Cleve (1905 a) omtaler den ikke fra Bohuslen i 1896 — 1903 (men Gran har 

 fundet den dér i 1893); derimod findes der nogle Angivelser i de internationale 

 Planktonkalaloger (1909); efter disse er den i 1905 (ikke i de andre Aar i Tiden 

 1902—1908) fundet i Kattegat i August og November og i 1905—07 i Nordsøen i 

 August Kvartal. 



Det er øjensynlig en udpræget neritisk Sommerform, der hos os har sydlig 

 Karakter; den er monakmisk og meroplanktonisk og maa vel kaldes ret stenohalin 

 og ret eurytherm. 



68. Chætoceras scolopendra Cleve. (Tekstlab. 45.) 



Middeltal : Tp. 5,8° (20 -f ), Salth. 25,6 °/oo (20 +). 



Denne ejendommelige Arts Optræden i vore Farvande er ikke ganske klar. 

 Den forekommer nemlig til meget forskellig Tid og uden større Regelmæssighed, 

 men paa den anden Side ret ofte (omend kun sjældent i stort Antal). 



I Limfjorden udfor Nykøbing var den i 1897 til Stede i Marts— April og i 

 Oktober (Petersen 1898), i 1898 én Gang i Maj og én Gang i Juli; i 1899 optraadle 

 den kun om Efteraaret og i 1900 én Gang i April og to Gange i August. Baade i 

 1898 og 1900 blev den fundet mangesteds i Limfjorden paa Togter i April Maaned ; 

 men alle Angivelser fra dette Farvand vedrører Forekomst i ringe Mængde (r og rr). 

 I Nordsøen udfor Tyborøn er der i Maj 1899 et virkeligt Maximum, det mest 

 udprægede, der i det hele forekommer i vore Farvande i Undersøgelsesaarene ; 

 men derefter er den kun fundet faa Gange og i ringe Antal. Paa Kattegats- 

 Stationerne fandtes en svag Opblomstring i April — Juni 1899 og 1900 og ligesaa i 

 Efteraarsmaanederne; men det hele er meget udflydende, hvad omstaaende Teksltab. 

 45 giver et tydeligt Indtryk af. I Læsø Rende er Ch. scolopendra fundet næsten 

 hele Aaret rundt, sjældnest i Aarets 3 første Maaneder. For de andre Stationers 

 Vedkommende er der mere udprægede Minima baade i Sommer- og i Vintertiden, 

 hvor Arten helt mangler i Planktonet. Store Belt forholder sig omtrent som 

 Kattegat; men i Lille Belt ved Lyø og i Østersøen ved Rødvig er den ikke 

 fundet i 1899—1901. 



37* 



